Ljubljana, 24.9. 2018

## R A Z P I S za nadomestno zaposlitev

## mladinskega delavca/mladinske delavke (nadomestna zaposlitev)

Na Sindikatu Mladi plus zaposlujemo! Ali te veseli mladinsko delo in so ti blizu sindikalne vsebine? Potem si pravi/prava za nas.

V okviru razpisa Ministrstva za izobraževanje, znanost in šport »Zaposlitev na področju mladinskega dela v mladinskem sektorju« objavljamo prosto projektno delovno mesto »mladinski delavec/mladinska delavka (nadomestna zaposlitev) na področju mladinskega dela. Zaposlitev bo za polni delovni čas (40 ur/teden) in sicer za določen čas do 30.11.2018.

**Naziv delovnega mesta:** mladinski delavec / mladinska delavka: koordinator\_ka izobraževanj in zagovorništva aktivnosti

**Naziv delodajalca:** Sindikat študentov, dijakov in mladih brezposelnih – Sindikat Mladi plus

### Splošni pogoji dela:

|  |  |
| --- | --- |
| oblika dela: | Zaposlitev za določen čas. |
| delovni čas: | Delovni čas znaša 40 ur tedensko: od ponedeljka do petka 35 ur plus 5 ur, ki se na podlagi odredbe delodajalca razporedijo med delovne dni.Začetek dela je vsak delovni dan med 08:00 in 09:00 uro, zaključek dela pa med 15:00 in 16:00 uro; po potrebi tudi v večernih urah ali ob sobotah in nedeljah; občasni izostanki mogoči po dogovoru. |
| delovno mesto: | Delo bo potekalo na sedežu organizacije in vključuje delo z računalnikom.  |
| trajanje dela: | Do 30. november 2018 |
| plačilo: | Osnovna bruto plača 1050 € |

1. Osnovni pogoji za prijavo in opravljanje dela:

*Pogoji za mladinskega delavca, kot jih določa javni razpis, so sledeči:*

*- na dan začetka izbranega obdobja izvajanja operacije bo oseba stara od 15 do vključno 29 let (kandidat mora biti star manj kot 30 let na dan zaposlitve),*

*- oseba je iskalec prve zaposlitve oziroma brezposelna oseba pred vključitvijo v operacijo (kandidat pred dnevom zaposlitve ni zaposlen niti samozaposlen, lahko je iskalec prve zaposlitve in/ali registrirano brezposeln pri Zavodu RS za zaposlovanje, ter vsaj zadnje štiri tedne pred objavo javnega razpisa in vse do zaposlitve ni v izobraževanju niti v usposabljanju za namen povečanja spretnosti, znanj in kompetenc za izboljšanje položaja na trgu dela).*

Pogoji so določeni z javnim razpisom Ministrstva za izobraževanje, znanost in šport za izbor operacij Javni razpis »zaposlitev na področju mladinskega dela v mladinskem sektorju«, ki je dostopen na povezavi : <https://bit.ly/2DxqS6m>

* **Rok za prijavo je 27. september 2018.** Kandidat\_ka mora biti na razpolago za testiranje in razgovore v času med 1. in 3. oktobrom 2018 ter oddati prijavo v skladu s točko 5. tega razpisa.

Zaželeno je, da ima kandidat/kandidatka:

* 1. delovne izkušnje:
* izkušnje z izvajanjem projektov;
* izkušnje z delom v mladinskem oziroma nevladnem sektorju;
* zaželene izkušnje tudi z drugih področij iz točke 3) tega razpisa.

Upoštevamo tudi izkušnje pridobljene s prostovoljnim in/ali študentskim delom.

* 1. Zaželena znanja oziroma kompetence:
* poznavanje mladinskega sektorja in delovanje mladinskih organizacij
* osnovno poznavanje delovnopravne zakonodaje;
* poznavanje problematike brezposelnosti mladih, prekarizacije in koncepta dostojnega dela;
* poznavanje delovanja sindikatov;
* poznavanje računalniških programov Microsoft Office in spletnega komuniciranja;
* aktivno pisno in ustno znanje slovenskega
* aktivno pisno in ustno znanje angleškega jezika;
* osnovno poznavanje delovanja državnih/javnih institucij v Sloveniji;
* poznavanje področja zaposlovanja mladih, participacije mladih in mladinskega organiziranja, pri tem predstavljajo prednost: poznavanje participacije mladih in mladinskih struktur v Sloveniji na obeh nivojih – nacionalnem (državnem) in lokalnem nivoju (lokalno mladinsko organiziranje, delovanje lokalnih skupnosti)
* zmožnost ekipnega dela;
* kompetentnost za delo z ljudmi;
* zmožnost sočasnega opravljanja več različnih del.

1. **Opis delovnega mesta:**

Mladinski delavec/ mladinska delavka bo sodeloval\_a in koordiniral\_a aktivnosti mladinskega dela, ki jih izvaja Sindikat Mladi plus.

## Naziv delovnega mesta: mladinski delavec/mladinska delavka: koordinator\_ka izobraževanj in zagovorništva

Delo obsega predvsem:

* priprava informativnih in izobraževalnih vsebin za mlade na temo delovnopravne zakonodaje namenjene za razvoj izobraževanj
* priprava vsebin namenjene za deljenje prek družbenih omrežij
* priprava stališč organizacije na posamezne teme
* Priprava izobraževanj na zgoraj omenjene teme za člane in druge zainteresirane mlade
* dokončanje izobraževalnega modula na temo zagovorništva: vključevanje mladih v procese odločanja, posvetovanja z mladimi in priprava stališč, komuniciranje stališč, kampanje in lobiranje
* (pravno) svetovanje mladim na področju delavskih pravic
* informiranje mladih o pravicah, ki jih imajo.

Pomembnih je več sklopov:

1. **sodelovanje z ekipo in z zunanjimi sodelavci:** usklajevanje dela, iskanje izvajalcev ter komuniciranje z ostalimi izvajalci v projektu, pomoč ostalim sodelavkam in sodelavcem
2. **organizacija izobraževanj in pomoč pri pripravi strokovnih vsebin** za mlade na temo večje zaposljivosti mladih, dostojnega dela, komuniciranje z obojimi, izbor lokacij, priprava pogodb za izvajalce itd.;
3. **promocija aktivnosti Sindikata Mladi plus**  ter pomena zaposlovanja mladih in sicer prek spletnih kanalov, na terenu med mladimi, v sodelovanju z drugimi organizacijami, priprava promocijskih materialov;
4. **koordinacija in vodenje več aktivnosti mladinskega dela**: priprava različnih besedil (dopisi za različne ciljne skupine, sporočila za javnost, zagovorniške aktivnosti, ipd.), arhiviranje dokumentacije, redno komuniciranje z ekipo, skrb za izvedbo aktivnosti mladinskega dela v skladu z načrtom, priprava različne dokumentacije, poročanje o poteku aktivnosti administrativna dela; promocija in organizacija dogodkov;
5. **priprava dokumentacije** in poročil;
6. terensko delo: izvajanje usposabljanj in srečanj mladih na različnih koncih Slovenije.
7. druge naloge po dogovoru in v skladu z navodili vodstva.
	1. Odgovornosti pri delu:
* odgovornost za delo s financami in namensko porabo sredstev za potrebe projektov;
* odgovorno ravnanje z informacijami in osebnimi podatki;
* odgovornost za pravilno vodenje različnih evidenc – dela, poslane pošte, arhiva, službenih poti in drugih aktivnosti v okviru svojega dela.

**Pričakujemo:**

* Organizacijske in komunikacijske sposobnosti.
* Poznavanje dela z računalnikom.
* Sposobnost timskega dela.
* Samoiniciativnost ter sposobnost samostojnega dela.
* Poznavanje projektnega dela.

1. Navodila za prijavo in nadaljnji postopki:

Zainteresirane kandidate\_ke pozivamo, da nam pošljejo:

## - izpolnjen obrazec 'PRIJAVA mladinski delavec/mladinska delavka: koordinator\_ka izobraževanj in zagovorništva', ki je priloga tega razpisa

- **ŽIVLJENJEPIS** (zaželena oblika Europass)**,**

**- MOTIVACIJSKO PISMO**

**-** in **VAŠE REFERENČNE IZDELKE/DELA** (pisni izdelki: načrti projektov ali poročila o projektih oz. aktivnostih, ki ste jih (so)izvajali, in sicer s področij zaposlovanja mladih, participacije mladih in dela z mladimi

najkasneje do 27.9.2018 , s **priporočeno pošto** na naslov **Sindikat Mladi plus, Dalmatinova 4, 1000 Ljubljana s pripisom: »RAZPIS – koordinator\_ka izobraževanj in zagovorništva«.**

Na podlagi prejetih vlog bomo opravili ožji izbor kandidatov in jih povabili k razgovoru in testu ter se na podlagi tega odločili o izbiri. Razgovori in testi bodo potekali med 1. in 3. oktobrom 2018.

O razgovoru boste obveščeni prek elektronske pošte ali telefona, predvidoma 28.9.2018.

Sindikat Mladi plus si pridržuje pravico, da ne izbere nikogar od prijavljenih, če ne bodo ustrezali razpisnim pogojem v zadovoljivi meri.

Za dodatne informacije o razpisu smo dosegljivi na info@mladiplus.si ali na telefonu 01 4341267 med 8.00 in 15.00.